Tatoeba sentences — language code: tgl
Nitong umaga nang ika-10 ng Setyembre ng 2022, nagkape si Greg, at nagtsaang itim na mayelo at nagtsips na mansanas ako, sa kapihan sa Isla Lulu. Pinag-usapan namin ang pamilya. May sariling pamilya si Greg. Sabi ko sa kanyang nasanay na akong magsariling parang monghe sa buhay. Sabi kong hindi ko gustong mag-ingles sa aking sariling pamilya kung magkaroon. Binanggit ko ang Esperanto, wikang inimbento ng isang Hudyo noong ika-19 na siglo. At ginagamit ngayon ito ng ilan para maghanap ng asawa nilang internasyonal. Sabi kong marunong ako ng Hapon, at nag-aral ako sa kursong gabi ng Mandarin at Kantones nang ilang linggo. Tapos, pinag-usapan namin ni Greg ang mataas na ambisyon ni multibilyonaryong Elon Musk para maging kolonya ang planetang Marte. Kami ni Greg ay sang-ayong ang priyoridad dapat ay maging kolonya ng tao ang Buwan muna dahil mas malapit talaga kaysa sa Marte. Alam ni Greg na hanga nga ako kay Elon Musk. Tapos, nag-pizza ako sa pizzeria. Malimit doon si Rose na tindera. Sa pauwi kong lakad, nakita ko si Michael na Danes-Pranses, at pinag-usapan namin ang kulay ng langit na sabi kong mas madilim na asul sa disyerto ng Ehiptong binisita ko.
Hindi mapapatakbo ang programang ito sa mode na DOS.
Sabi ko kay Greg nitong umaga nang ika-10 ng Setyembre ng 2022, sa Isla Lulung kapihan, nasanay akong lakad nang lakad at tren nang tren sa Kalakhang Tokyo noong nanirahan ako roon. Kaya rito sa Metro Bangkuber, ginagaya ko ang buhay ko noon. Tungkol sa transportasyon, pinag-usapan ang mga raket at espasyong syatel. Sabi kong hindi imposible ang kinabukasang teleportasyon. Atras nang isang daang taon ay wala pa ang maykroweyb oben.
Sabi ko kay Greg nitong umaga nang ika-10 ng Setyembre ng 2022, sa Isla Lulung kapihan, komplikado sa akin ang pagluluto ng pagkaing Pilipino. Magastos na raw ang groseri ni Greg para sa kanyang pamilya. Sabi ko pang ang paborito kong pagkaing Pilipino ay ang laing at Bicol Express, pero gusto ko rin ang maanghang na kalderetang kambing. Pinag-usapan din namin ang pagkain sa Taylandiya at Tsina. Sabi nga niyang mamantika ang pagkaing Kantones, pero sabi kong sa norte ng Tsina, mas matabang ang luto at mayroon silang tinapay na parang siyopaw na walang laman. Sa pizzeria naman, kumain ako ng pizzang may oliba, at sabi ko sa tinderang si Rose na masarap sa kaldereta ang may oliba.
Nag-aaral ako ng Tagalog grammar, para makaintindi ng Chabacano.
Dumating dito sa Isla Lulu ang pamilya ng pinsan kong si Myra galing Pilipinas nang hapon ng ika-12 ng Setyembre ng 2022, dahil mag-uunibersidad sa Interyor ng BC ang malaki niyang anak na si Mark. Marami kaming handa, tulad ng hamon, salmon, at spanakopita. May dala raw si Myra ng estatwang anito para sa akin. Pagkatapos ng kainan, kinausap ko sa sala si Dindo, ang kaibigan ng pamilya ko. Dalawa ang trabaho niya. Nagpapanatili siya ng bahay na malaki ng pamilyang mayamang Indonesyong Intsik sa Bangkuber. At tagapintura siya ng mga barko sa piyer sa Norteng Bangkuber. May altapresyon daw si Dindo. Pinag-usapan namin ang Ateismo, Budismo, at Singkretismo sa mga Intsik. Hinihintay ko pa ang estatwang anito kay Myra.